Southwest og Boeing semja um skaðabætur vegna 737 MAX - Ætla að deila skaðabótagreiðslunni með starfsfólki félagsins Frétt skrifuð kl. 17:58 Ekkert flugfélag í heiminum var komið með eins margar Boeing 737 MAX þotur í flotann líkt og Southwest Airlines Southwest Airlines hefur náð samkomulagi við Boeing um skaðabótagreiðslu vegna þess fjárhagstjóns sem félagið hefur orðið fyrir vegna kyrrsetningarinnar á Boeing 737 MAX þotunum . Southwest Airlines gefur ekki upp þá upphæð sem félagið mun fá frá Boeing en í yfirlýsingu kemur fram að félagið mun deila 15 milljörðum króna hlut af hagnaði félagsins til allra starfsmanna sinna á næstunni . „ Fólkið okkar hefur gert ótrúlega hluti á meðan kyrrsetningin hefur staðið yfir og samt sem áður veitt fágaða þjónustu til viðskiptavina okkar og náð einnig að halda uppi einni bestu stundvísi sem um getur “ , segir Gary Kelly , framkvæmdarstjóri Southwest Airlines . Southwest fer fram á bætur þar sem félagið hefur þurft að fella niður þúsundir flugferða en félagið er stærsti viðskiptavinurinn er kemur að Boeing 737 MAX og hafði Southwest fengið 34 þotur afhentar áður en þær voru kyrrsettar .